Bova Marina

Bbova Marina  è nu cumuni 'i 3.813 abbitanti dâ pruvincia i' Rriggiu Calabbria.

Bbova Marina 'a fundau Monsignor Dalmaziu D'Andrea, viscuvu î Rriggiu-Bbova, quandu cchiù o menu ntô 1870, 'ccattau du Demaniu du Rre 'na striscia 'i terra rasenti 'a hiumara Sideroni, 'ntô chinu da campagna serbaggia. D'Andrea spartìu 'u terrenu chi si 'ccattau, e 'nciu desi 'e contadini chi volivanu mi calanu da muntagna, e ficeru na speci 'i paiseddu. Bbova Marina 'a costruiru supra a restatini ebbrei, bizzantini e grecanici, chi ancora si ponnu vidiri 'ccà e ddà.

'Ntô 1908 cu nu Decretu du Rre 'a ficeru comuni. 'Ntâ ddu periudu 'rrivau puru 'a ferruvia. Comu 'a ficeru, già di tandu, a Bbova Marina cogghivanu ggenti pe' mi vindunu cosi: comu 'nfatti ogni misi 'nc'era na fera ggrossa undi si vindivanu 'nimali e atri cosi. Ntâ Sicunna Gguerra Mondiali Bbova Marina fu bbombardata ill'americani chi iettavanu bbumbi pe mi 'mmazzanu e' tedeschi 'mmucciati, ch'e 'ntantu fuivanu pe' munti. 'Ntô dopugguerra, 'nci fu l'alluvioni 'nta tutta a' zzona da Bbovesia e parecchi, assai cristiani 'i Roghudi Vecchiu, 'i Bbova Supra e dill'atri paisi, 'bbandunaru 'i so casi e scindiru pe' Bbova Marina, chi giustamenti 'i tandu 'ndeppi cchiù ggenti. 'Ntall'anni 60, zziccaru supra 'a Rrocca du Capu 'a statua da Madonna du Mari, fatta du scultori massciu Celestinu Petroni (chi tra l'atri cosi fici puru l'artari maggiori da Chiesa 'i Santa Maria di Grazi a San Giovanni Rrotondo), ch'esti assai sentuta. 'Ntô 2008 a Bova Marina festeggiaru 'i cent'anni di quandu 'a ficeru comuni.

Catigurìa:Cumuna dâ pruvincia di Riggiu Calabbria